মর্মান্তিক পরিণতি বিএলও’র! উত্তরপ্রদেশে চাঞ্চল্য

ওয়েবডেস্ক- ফের বিএলও’র (BLO) মৃত্যু। এবার যোগী রাজ্যে এই ঘটনা ঘটল। মস্তিষ্কের রক্তক্ষরণ হয়ে মৃত্যু হয়েছে বিএলও’র। শুক্রবার মর্মান্তিক এই ঘটনাটি ঘটেছে লখনউয়ের (Lucknow) মালিহাবাদে (Malihabad) । মৃত নাম বিজয় কুমার ভার্মা (Vijay Kumar Verma) । বেশ কয়েকদিন ধরেই কাজের চাপে মানসিক বিপর্যস্ত ছিলেন তিনি। পুলিশ সূত্রে খবর, পঞ্চাশের বিজয় পেশায় একজন স্কুল শিক্ষক ছিলেন। নিজের এলাকাতেই কাজের দায়িত্ব পেয়েছিলেন তিনি। কিন্তু কাজ শুরুর পর থেকেই তিনি অসুস্থ হতে শুরু করেন।

তাঁর শারীরিক অবস্থার কথা বিচার করে এসআইআর-এর দায়িত্ব থেকে তাঁকে অব্যাহত দেন লখনউয়ের জেলাশাসক। শেষরক্ষা হল না। তাঁর শারীরিক অবস্থার অবনতি হতে শুরু করে। ভর্তি করা হয় হাসপাতালে। শুক্রবার রাতে মস্তিষ্কে রক্তক্ষরণে তাঁর মৃত্যু হয়। মৃতের স্ত্রী জানিয়েছেন, দিনের অধিকাংশ দিনের বেশিরভাগ সময় তাঁকে কাজে ব্যস্থ থাকতে হত। মানসিক বিপর্যস্ত হয়ে পড়েছিলেন তিনি। এর পরে এই ঘটনা।

আরও পড়ুন- কাগজে এক, বাস্তবে আরেক! যোগীরাজ্যে ওষুধ জালিয়াতির পর্দাফাঁস

উল্লেখ্য, এসআইআর শুরু হতেই কাজের দায়িত্ব দেওয়া হয়েছে বিএলওদের। কম সময়সীমার মধ্যে এত কাজের নিতে পারছেন না অনেকেই, বার বার এই অভিযোগ আসছে তাদের থেকে। এ বিষয়ে বাংলায় পাশে দাঁড়িয়েছেন মুখ্যমন্ত্রী মমতা বন্দ্যোপাধ্যায়। এর জন্য তাঁকে বিজেপির তরফে কটাক্ষও শুনতে হচ্ছে। বিভিন্ন রাজ্য থেকেই বিএলওদে ভুরি ভুরি অভিযোগ আসছে। শনিবারই এসআইআর -এর কাজের চাপে মধ্যপ্রদেশে দু’জন বিএলও-র মৃত্যুর সামনে আসে। এবার একই ঘটনা ঘটল উত্তরপ্রদেশে।

দেখুন আরও খবর-

The post মর্মান্তিক পরিণতি বিএলও’র! উত্তরপ্রদেশে চাঞ্চল্য appeared first on KolkataTV.